# data[].attributes.headline
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.subject
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.body
Γενικές αρχές υγιεινής των αγροτικών ζώων.

# data[].attributes.attachment_link.readable_text
Το ζώο είναι ένας ζωντανός οργανισμός, ο οποίος για να λειτουργήσει φυσιολογικά και να έχει καλές αποδόσεις, όπως σε κρέας, γάλα, εργασία κ.λπ., απαιτεί να υπάρχουν ορισμένες προϋποθέσεις. Αυτές είναι οι παρακάτω:

Η διατροφή του πρώτα πρώτα πρέπει να είναι σωστή. Το σιτηρέσιό του να είναι ισορροπημένο, δηλαδή η περιεκτικότητά του σε πρωτεΐνες, υδατάνθρακες, ανόργανα στοιχεία, βιταμίνες και ξηρή ουσία να είναι εκείνη που ταιριάζει σε κάθε είδος και κάθε κατηγορία ζώων. Το νερό να υπάρχει σε επάρκεια και να είναι καθαρό και η θερμοκρασία του κατάλληλη, δροσερό το καλοκαίρι κι όχι πολύ ψυχρό το χειμώνα.

Η άσκηση του σώματος είναι απαραίτητη για την ομαλή λειτουργία όλων των συστημάτων του οργανισμού. Όλα τα ζώα πρέπει να βγαίνουν καθημερινά έξω έστω και για λίγες ώρες για να εξασφαλίζεται μια υποτυπώδης άσκηση.

Ο στάβλος να διατηρείται όσο το δυνατό καθαρός. Ο καθαρισμός του να γίνεται τακτικά, καθώς και η αλλαγή της στρωμνής. Το ακάθαρτο περιβάλλον στο στάβλο ευνοεί τις μολύνσεις των ζώων τόσο από κοινούς μικροοργανισμούς όσο και από ειδικούς, οι οποίοι προκαλούν μεταδοτικά νοσήματα, ενώ επίσης ευνοείται η μόλυνση και η εξάπλωση των παρασιτώσεων, εσωτερικκών και εξωτερικών.

Ο εξαερισμός του στάβλου πρέπει να είναι επαρκής για την ανανέωση του ατμοσφαιρικού αέρα. Να έχει προβλεφθεί ο τρόπος εξαερισμού, έτσι ώστε να αποφεύγονται τα ρεύματα αέρα.

Το δάπεδο του στάβλου να είναι ομαλό, αλλά όχι ολισθηρό και να έχει κανονική κλίση (5%) για την εύκολη έξοδο των ούρων και του νερού κατά το πλύσιμο του στάβλου. Από τις τυχόν ανωμαλίες του δαπέδου μπορεί να προκληθούν βλάβες στα άκρα των ζώων από μηχανικές κακώσεις.

Η θερμοκρασία του στάβλου πρέπει να είναι όσο το δυνατό σταθερή και σε κανονικά επίπεδα ανάλογα με την εποχή. Αυτο΄επιτυγχάνεται με την επαρκή μόνωση της οροφής, των τοίχων και του δαπέδου. Τόσο η υψηλή θερμοκρασία κατά το θέρος όσο και η πολύ χαμηλή κατά το χειμώνα καταπονούν τον οργανισμό των ζώων με συνέπεια τη μείωση των αποδόσεών τους.

Οι απολυμάνσεις του στάβλου πρέπει να γίνονται τακτικά για την περιστολή των μολύνσεων των ζώων από μικροοργανισμούς και παράσιτα. Ιδιαίτερα αυστηρά πρέπει να απολυμαίνονται οι στάβλοι, όταν προκύπτουν μολυσματικά νοσήματα ή μετά από αποβολή έγκυου ζώου ή γέννηση νεκρού εμβρύου.

Η περιποίηση των ζώων πρέπει να γίνεται τακτικά και σωστά και να περιλαμβάνει συστηματικά τα εξής: Τον καθαρισμό του σώματος, τη θεραπεία των τραυμάτων, την περιποίηση των οπλών ή των χηλών ή των ονύχων, την κοπή των κεράτων, όταν χρειάζεται και ειδικά για τα μηρυκαστικά την προετοιμασία και συντήρηση των αμελκτικών μηχανών ή τους κανόνες της κανονικής άμελξης.

Οι εμβολιασμοί των ζώων πρέπει να γίνονται τακτικά για την πρόληψη των μεταδοτικών νοσημάτων, τα οποία προκαλούν σημαντικές ζημίες στην κτηνοτροφία.

Βιβλιογραφία

"Υγιεινή και στοιχεία παθολογίας των αγροτικών ζώων" Αποστόλου Μ. Ζαφράκα

# data[].attributes.attachment_link.title
Εισαγωγή-Γενικές αρχές υγιεινής των ζώων

# data[].attributes.attachment_link.description
Το ζώο είναι ένας ζωντανός οργανισμός, ο οποίος για να λειτουργήσει φυσιολογικά και να έχει καλές αποδόσεις, όπως σε κρέας, γάλα, εργασία κ.λπ., απαιτεί να υπάρχουν ορισμένες προϋποθέσεις. Αυτές είναι οι παρακάτω: Η διατροφή του πρώτα πρώτα πρέπει να είναι σωστή.

# data[].attributes.headline
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.subject
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.body
Διατροφή αγροτικών ζώων και υγιεινή.

# data[].attributes.attachment_link.title
Διατροφή Αγροτικών Ζώωv - Βασικές αρχές - Σιτηρέσιο

# data[].attributes.headline
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.subject
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.body
Υγιεινή της διατροφής:
-Όχι απότομη αλλαγή τροφής
-Καθαρή τροφή
-Όχι βόσκηση κοντά σε δηλητηριώδη φυτά

# data[].attributes.headline
ΥΓΙΕΙΝΗ  ΛΕΙΤΟΥΡΓΙΩΝ ΖΩΩΝ

# data[].attributes.subject
ΥΓΙΕΙΝΗ  ΛΕΙΤΟΥΡΓΙΩΝ ΖΩΩΝ

# data[].attributes.body
ΥΓΙΕΙΝΗ ΑΝΑΠΑΡΑΓΩΓΗΣ:
-καθαριότητα των ζώων
-καθαριότητα χώρων σύζευξης
-Αποφυγή μετάδοσης νοσημάτων

# data[].attributes.headline
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.subject
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.body
Ο τακτικός κτηνιατρικός έλεγχος είναι απαραίτητος για την αποφυγή μαστίτιδας.

# data[].attributes.headline
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.subject
ΥΓΙΕΙΝΗ ΛΕΙΤΟΥΡΓΙΩΝ ΖΩΩΝ

# data[].attributes.body
Είναι απαραίτητη η απολύμανση εκκολαπτηρίου και πτηνοτροφικού θαλάμου με τη βοήθεια χημικών απολυμαντικών.